கடந்த சில மாதங்களாக தமிழகம் முழுவதும் டெங்கு மற்றும் மர்ம காய்ச்சலுக்கு பலர் உயிரிழந்து வந்தனர். டெங்குவை உண்டாக்கும் கொசுக்களை ஒழிக்க மாநில சுகாதாரத் துறை பல்வேறு நடவடிக்கைகளை எடுத்து வந்தது. மேலும் நிலவேம்பு கசாயமும் வழங்கப்பட்டது. இருப்பினும் நாட்டிலேயே தமிழகத்தில் தான் அதிக பேர் டெங்கு காய்ச்சலால் பாதிக்கப்பட்டுள்ளதாக மத்திய சுகாதாரத் துறை அறிவித்துள்ளது.